GP Hungary tanpa penonton
PERLUMBAAN
Formula Satu (F1) Grand Prix Hungary yang dijadualkan Ogos depan hanya dapat
diadakan tanpa penonton berikutan peraturan terkini untuk menghalang penularan
wabak Covid-19. Menurut
penganjur, perlumbaan di Hungaroring, litar di luar Budapest itu, dijadualkan
berlangsung pada 2 Ogos tapi Hungary menegaskan acara lebih dari 500 orang
tidak boleh diadakan sehingga 15 Ogos. Perdana
Menteri, Viktor Orba juga berkata, larangan pergerakan di Budapest dan
sekitarnya, di mana 80 peratus kematian Covid-19 dicatatkan di negara itu,
tidak akan berkurang sehingga angka kematian menurun. “Sekarang
terbukti bahawa apa saja perlumbaan F1 di Hungary hanya dapat dijalankan tanpa
penonton,” jelas penganjur dalam satu kenyataan. F1
bercadang untuk memulakan saingan musim ini dengan dua perlumbaan di kawasan
desa di Red Bull Ring dari 3 hingga 5 Julai, diikuti saingan di Silverstone,
Britain. Penonton
juga tidak dibenarkan untuk menyaksikan perlumbaan di kedua-dua litar
berkenaan. Setakat ini perubahan kalendar baru
masih belum dikeluarkan namun saingan di Hungary sudah tentu akan ditolak ke
hujung Ogos dengan jangkaan 1,000 orang bakal berada di litar itu walaupun
tanpa penonton berbayar.-AFP 
See author's posts
